มีอาการคือหลังจากถ่ายเสร็จมีเลือดสดไหลตามมา หรือเป็นระหว่างถ่าย เป็นทุกครั้ง เป็นมา 2 วันแล้วแค่นั่งลงฉี่บ้างครั้งก็มีเลือดออกมา#น้ำหนักลดลงประมาณ 1-2 กิโล#แต่ตอนนี้เป็นปจด.อยู่จึงยังไม่ได้ไปหา เราสามารถไปซื้อยามารักษาก่อนได้ไหม. ตอนนี้ซื้อยาเพชรสังฆาตมาทานก่อน
สวัสดีค่ะ อาการที่มีเลือดสดไหลออกมาระหว่างถ่ายอุจจาระและหลังถ่ายเสร็จ อาจเป็น1.ริดสีดวงทวารชนืดภายในเกิดจากการโป่งพองออกของเส้นเลือดดำที่ทวารหนักหากเป็นไม่มาก เราจะมองไม่เห็นเนื่องจากอยู่ในทวารหนัก อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ แต่หากเป็นมาก ก็จะเห็นหัวริดสีดวงยื่นออกมาที่รูทวารหนักเวลาที่เบ่งถ่ายและเห็นเป็นติ่งเนื้อได้ มักจะไม่มีอาการเจ็บหรือปวดรูทวารหนักปัจจัยเสี่ยงที่ทำให้เกิดโรคริดสีดวง ได้แก่การมีท้องผูกเป็นประจำ การเบ่งถ่าย การนั่งถ่ายอุจจาระนานเกินไป หรือมีท้องเสียบ่อย ท้องเสียเรื้อรัง ใช้ยาสวนบ่อย น้ำหนักตัวมาก กำลังตั้งครรภ์ อายุที่มากขึ้น เป็นต้น2. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วยส่วนสาเหตุอื่นๆ นั้นพบได้น้อย และมักมีอาการอื่นๆ นอกจากการถ่ายปนเลือดร่วมด้วย เช่น ลำไส้ใหญ่อักเสบเรื้อรัง ภาวะลำไส้ขาดเลือด มีเลือดออกจากหลอดอาหารหรือกระเพาะอาหารที่มีแผลหรือเส้นเลือดโป่งพอง มีก้อนเนื้อในลำไส้ใหญ่ มะเร็งลำไส้ใหญ่ เป็นต้นสำหรับอาการของมะเร็งลำไส้ใหญ่ได้แก่ การถ่ายอุจจาระเป็นเลือด หรือเป็นมูกเลือด รู้สึกถ่ายไม่สุด ปวดท้องเรื้อรัง ก้อนอุจจาระเป็นลำเล็กๆ มีท้องเสียสลับกับท้องผูกเรื้อรัง เบื่ออาหาร โลหิตจาง น้ำหนักลดลงอย่างมีนัยสำคัญ (5% ใน 3 เดือน) เป็นต้น โดยมะเร็งลำไส้ใหญ่นั้นพบได้น้อยมากในคนอายุน้อย ยกเว้นมีประวัติโรคมะเร็งลำไส้ใหญ่ในครอบครัวที่อายุน้อยจากอาการที่เล่ามา ประกอบกับมักจะมีอาการท้องผูก จึงน่าจะเกิดจากริดสีดวงทวาร ในเบื้องต้น จึงต้องพยายามอย่าให้ท้องผูก และให้ก้อนอุจจาระนิ่มโดยการดื่มน้ำเปล่ามากๆ เน้นทานผักและผลไม้ อาจทานผลิตภัณฑ์เสริมอาหารทีเป็นไฟเบอร์ร่วมด้วย หากไม่ถ่ายอุจจาระเกิน 3 วัน ควรใช้ยาระบายช่วย หลีกเลี่ยงการดื่มแอลกอออล์ ไม่กลั้นหรือเบ่งถ่ายอุจจาระ ฝึกถ่ายให้เป็นเวลา หลีกเลี่ยงการอยู่ในท่านั่งเป็นเวลานานๆ ให้เปลี่ยนอิริยาบทสลับการเดินบ่อยๆหากยังคงมีถ่ายเป็นเลือดปริมาณมาก หรือเจ็บรูทวารหนักมาก ควรไปพบแพทย์เพื่อรักษาค่ะส่วนยาสมุนไพรเพชรสังฆาต หากต้องการนำมาใช้ สามารถใช้ได้ โดยให้ทานตามคำแนะนำข้างฉลาก หากอาการดีขึ้นแล้ว ควรหยุดใช้ แต่หากทานแล้วอาการไม่ดขึ้นภายใน 1 สัปดาห์ ควรหยุดทานยาและไปพบแพทย์ค่ะ